open-index/open-wikipedia-markdown huggingface dataset:
Mark Richardson

**Mark Richardson** (s. 28. toukokuuta 1970 Leeds, West Yorkshire, Englanti) on brittiläinen rockmuusikko. Hän aloitti Feederin rumpalina Jon Leen tehtyä itsemurhan Miamissa vuonna 2002. Hän oli yhtyeen jäsenille ennestään tuttu.

Richardson on aiemmin soittanut rumpuja yhtyeissä Little Angels ja Skunk Anansie. Feederin kanssa hän teki ensimmäisen keikkansa Readingin ja Leedsin festivaaleilla 21. elokuuta 2002.

Richardsonin suosikkikappale Feederiltä on "My Perfect Day" vuoden 1997 albumilta *Polythene*. Hän kuuli kappaleen ensimmäistä kertaa jo ennen liittymistään yhtyeeseen Feederin lämpätessä Skunk Anansietä. Richardsonin ensimmäinen yhteinen albumi Feederin kanssa oli platinaa myynyt *Comfort in Sound* (2002). 

Syyskuussa 2003 Richardson esiintyi BBC:n musiikkivisailussa *[[Never Mind the Buzzcocks]]*. Toisin kuin hän väitti, hän ei ollut osallistunut Feederin ”Buck Rogers” -kappaleen (2001) levyttämiseen. Puolustuksekseen Richardson ilmoitti, että ”ei kuuntele hänen sanoituksiaan, istuu vain ja lyö rumpuja”.

Richardson on ollut naimisissa suomalaisen kansanedustajan Maria Guzeninan kanssa. Heillä on yksi poika.
Perugia Volley

**RPA-LuigiBacchi.it Perugia** eli **Perugia Volley** on italialainen lentopallojoukkue, joka pelaa Italian A1-liiga-lentopalloliigassa. Perugian joukkueessa pelaa muun muassa serbialainen Goran Vujevic.

Perugia Volley nousi Italian korkeimmalle sarjatasolle vuonna 2002, jolloin se voitti Italian A2-liigan mestaruuden. Ensimmäisellä A1-liigakaudellaan Perugia Volley säilytti sarjapaikkansa sijoittumalla liigassa 9. sijalle.

Toisella liigakaudellaan joukkue selviytyi historiansa ensimmäisen kerran play-off-peleihin sijoittumalla runkosarjassa 8. sijalle. Play-off-peleissä joukkue yllätti voittamalla runkosarjan voittajan ja suurimman mestarisuosikin Trentinon, edeten semifinaaleihin. Finaalipeleistä joukkue putosi voitoin 3-1 ja lopulliseksi sijoitukseksi jäi 3. sija.

Kolmannella A1-liigakaudellaan Perugia eteni finaalipeleihin. Semifinaaleissa Perugia kaatoi Piacenzan, mutta finaaleissa Sisley Volley vei mestaruuden.

Kaudella 2006 joukkue eteni jälleen play-off-peleihin, mutta putosi jo ensimmäisellä kierroksella lopulta mestaruuden vieneelle Lube Maceratalle. Seuraavalla kaudella Perugialle kävi samoin, kun joukkueen pudotti ensimmäisellä play-off-kierroksella mestaruuden vienyt Sisley Volley.
45 minuuttia

**45 minuuttia** oli MTV3-kanavan ajankohtaisohjelma, jonka tuotti MTV:n uutis- ja ajankohtaistoimitus. Se sisälsi tutkivaa journalismia, reportaaseja ja muun muassa kulttuuriin painottuvia henkilöjuttuja. Ohjelmaa esitettiin keskiviikkoisin kello 20–21, kesäisin se oli tauolla. Vuodesta 1996 esitettyä ohjelmaa edelsi ajankohtaisohjelma nimeltä *Kolmas aste*.

Ohjelman tuottajina ovat toimineet Petri Saraste (1996–1999), Antti Virolainen (1999–2001), Pertti Nyberg (2001–2002), Timo Laukkio (2002–2005), Jussi Eronen (2005–2012), Tero Koskinen (2012–2013) ja makasiiniohjelman loppuvaiheessa vuonna 2013 vt. tuottajana Mirja Sipinen. Saraste ja Virolainen toimivat myös ohjelman juontajan tehtävässä, sittemmin juontajana toimi yksi ohjelman toimittajista, ensin Liisa Riekki ja vuosina 2005–2009 Ripsa Koskinen-Papunen. Keväällä 2010 ohjelman juonsi Katja Kannonlahti. Koskinen-Papunen juonsi jälleen syksystä 2010 alkaen.

*45 minuuttia* on MTV3:n mukaan Suomen palkituin ajankohtaisohjelma. Ohjelman tekijät ovat saaneet muun muassa Päätoimittajien yhdistyksen journalistipalkinnon, kaksi Tutkivan journalismin yhdistyksen Lumilapio-palkintoa, Suuren Journalistipalkinnon kategoriassa ”Vuoden journalistinen teko”, Euroopan parlamentin journalismikilpailun kansallisen televisiosarjan voiton ja Kiitos eläimiltä -eläinsuojelupalkinnon.

Lokakuussa 2013 päättyneiden MTV Median yt-neuvotteluiden tuloksena ilmoitettiin *45 minuuttia* -ohjelman lopettamisesta vuoden 2013 lopussa. Ohjelman journalistit muodostivat uutistoimituksen tutkivan ryhmän.

## Lähteet

## Aiheesta muualla
* Ohjelman kotisivut (Arkistoitu versio sivusta)
Toni Iordache

**Toni Iordache** (1942–1988) oli johtavia cimbalomin virtuooseja. Hän syntyi Rildanassa lähellä Romanian pääkaupunkia Bukarestia ja aloitti soittimen soittamisen neljävuotiaana. Kahdeksan vuoden kuluttua hän esiintyi jo Romanian televisiossa ja radio-orkesterissa. 

Iordache esiintyi Euroopassa, Pohjois-Amerikassa ja Japanissa. Usein hänen kanssaan esiintyi toinen romanialaisen kansanmusiikin suuri nimi, panhuilisti Gheorghe Zamfir. 

Iordache kuoli helmikuussa 1988 vaikean diabeteksen seurauksiin.

## Lähteet
Merijänikset

**Merijänikset** (Aplysiida) on kotiloihin kuuluva kuorettomien nilviäisten lahko.

## Ulkonäkö ja koko
Pienimmät merijänikset ovat kaksisenttisiä, suurimmat kasvavat jopa 70 senttimetrin pituisiksi. *Aplysia vaccaria* voi kasvaa jopa lähes metrin mittaiseksi ja painaa 14 kiloa.

Merijäniksillä on suun kummallakin puolella pitkähkö lonkero, joka saa eläimen muistuttamaan ulkonäöltään jänistä. Päälaella on kaksi pienempää tuntosarvea. Näköelimet eivät ole kehittyneet varsinaiseksi silmäksi, mutta eläimellä on joitakin valoherkkiä soluja.

## Käyttäytyminen
Merijänikset erittävät puolustautuessaan punaista tai valkoista mustetta, jonka tarkoitus on hämätä saalistajaa.

## Ravinto
Kaikki merijänikset ovat kasvinsyöjiä ja syövät joitakin levälajeja. Osa lajeista syö myös syanobakteereja eli sinilevää. Monet merijänislajit vaihtavat ruokavaliotaan elämänsä varrella: ne saattavat syödä nuorina vain joitakin makrolevälajeja ja aikuisina aivan toisia levälajeja.

## Ihminen ja merijänis
*Dolabella auricularia* -nimisen lajin elimistöstä saadaan syöpälääkettä. Pieniä merijäniksiä pidetään meriakvaarioissa.  *Aplysia*-suvun merijäniksiä on saatu myös lisääntymään akvaariossa.

## Lähteet
Gustavo Endres

**Gustavo Endres**, paremmin tunnettuna pelkkä **Gustavo** (s. 23. elokuuta 1975) on keskitorjujan paikkaa pelaava brasilialainen lentopalloilija. Hän pelasi 2009 kaudella Sisley Volleyn joukkueessa Italian A1-liigassa.

Tiedotusvälineissä yhdeksi maailman parhaimmaksi keskitorjujaksi nostettu Gustavo on voittanut mm. olympiakultaa, Italian A1-liigan mestaruuden ja Mestareiden Liigan. Rio de Janeirossa 1975 syntynyt Gustavo ollut jo kauan lentopallomaailman valovoimaisimmista tähdistä. 

Brasilian maajoukkueessa Gustavo on yhdessä passari Ricardo Garcian kanssa voittanut Brasilian joukkueessa olympiakullan Ateenassa 2004, Maailmanliigan 2000-luvulla peräti kuusi kertaa joista viisi perätysten ja kaksi maailmanmestaruutta peräkkäin.

## Saavutukset
*2008 Olympiahopeaa
*2007 Italian mestaruus
*2007 Italian Cup
*2007 Maailmanliigan voitto
*2006 Maailmanmestaruus
*2006 Mestareiden Liigan voitto
*2006 Maailmanliigan voitto
*2005 Grand Champions Cup 
*2005 Etelä-Amerikan mestaruus
*2005 Italian Supercup 
*2005 Italian Cup
*2005 Italian mestaruus
*2005 Maailmanliigan voitto 
*2004 Maailmanliigan voitto
*2004 Italian Supercup
*2004 Olympiakultaa 
*2003 Maailmanliigan voitto
*2002 Maailmanmestaruus
*2001 Maailmanliigan voitto
*1999 Amerikan Cup 
*1998 Amerikan Cup 
*1997 Grand Champions Cup 

## Joukkueet
***2007–2008** Sisley Treviso (ITA)
***2006–2007** Sisley Treviso (ITA)
***2005–2006** Sisley Treviso (ITA)
***2004–2005** Sisley Treviso (ITA)
***2003–2004** Icom Latina (ITA)
***2002–2003** Estense Carife Ferrara  (ITA)
***2001–2002** Yahoo! Italia Volley Ferrara  (ITA)
***1996–2001** Banespa (BRA)
Loimu

**Loimu** voi tarkoittaa muun muassa seuraavia:

* lämmittävä ja eläväinen tulen liekki
* aaltoileva puun syykuvio, josta syntyy sahatavaraan kaunis elävä pinta
* revontulien ilmiasun polveileva kehitys 

## Järjestön nimenä
* lentopalloseura Raision Loimu
* ammattiliitto Luonnon-, ympäristö- ja metsätieteilijöiden liitto Loimu ry
Pote Sarasin

**Pote Sarasin** () (25. maaliskuuta 1905 – 28. syyskuuta 2000) oli thaimaalainen diplomaatti ja poliitikko. 

Sarasin toimi vuosina 1949–1951 Thaimaan ulkoministerinä ja sen jälkeen Thaimaan Yhdysvaltain-suurlähettiläänä. Hän toimi pääministerinä kahden kuukauden ajan  Sarit Thanaratin järjestämän vallankaappauksen jälkeen vuonna 1957. 

Sarasin toimi vuosina 1957–1964 SEATO:n ensimmäisenä pääsihteerinä. Hänellä oli thaimaankiinalaisia sukujuuria ja kaksi poikaa: liikemies Pong sekä Arsa, josta myöhemmin tuli Thaimaan ulkoministeri.
Apolinario Mabini

**Apolinario Mabini y Maranan** (23. heinäkuuta 1864 – 13. toukokuuta 1903) oli filippiiniläinen poliitikko. Hän kirjoitti Filippiinien ensimmäisen tasavallan perustuslain ja toimi sen pääministerinä vuonna 1899. 

Mabini syntyi Tanauanin kaupungissa, Batangasissa köyhille vanhemmille, Inocencio Mabinille ja Dionisia Marananille. Suoritettuaan koulun Tanauanissa hän valmistui *Colegio de San Juan de Letranista* ja Santo Tomasin yliopistosta. Mabini hylkäsi ajatuksen pappeudesta, jonka hänen äitinsä olisi halunnut hänen ottavan. 

Mabini sairastui alkuvuodesta 1896 mahdollisesti polioon, joka johti alaraajojen pysyvään halvaantumiseen. Kun vallankumous syttyi samana vuonna, espanjalaiset epäilivät häntä osuudesta levottomuuksiin ja pidättivät. Espanjalaisten havaittua hänen halvauksensa he kuitenkin vapauttivat hänet ja lähettivät San Juan de Diosin sairaalaan. Hän toimi Filippiinien ulkoministerinä kesäkuusta 1898 joulukuuhun 1899 sekä pääministerinä tammikuusta toukokuuhun 1899. 

Joulukuussa 1899 yhdysvaltalaiset pidättivät Mabinin. Vapauduttuaan myöhemmin hän päätyi vuonna 1901 maanpakoon Guamille. Hän palasi kotikonnuilleen vuonna 1903 annettuaan Yhdysvalloille uskollisuusvalan. Hän kuitenkin menehtyi koleraan Manilassa saman vuoden toukokuussa.
Abdulrahman al-Yusufi

**Abdulrahman al-Yusufi** (, 8. maaliskuuta 1924 Tanger – 29. toukokuuta 2020 Casablanca) oli marokkolainen poliitikko. 

Al-Yusufi syntyi Tangerissa. Hän oli nuorelta iältä sosialisti ja harjoitti vuosina 1952–1960 lakia Tangerissa. Hän taisteli myös marokkolaisten maastamuuttajatyöläisten oikeuksien puolesta Ranskassa. 

Al-Yusufi liittyi vuonna 1959 *Union Nationale des Forces Populaires* -puolueeseen. Hän oli pidätettynä vuosina 1959 ja 1963; toinen pidätys johti kahden vuoden vankeuteen. Vapauduttuaan al-Yusufi lähti maanpakoon Pariisiin viidentoista vuoden ajanjaksoksi. Palattuaan Marokkoon al-Yusufi liittyi vuonna 1980 *Union Socialiste des Forces Populaires'iin*. Hänestä tuli puoluesihteeri 1992.

Silloinen kuningas Hasan II nimitti al-Yusufin helmikuussa 1998 Marokon pääministeriksi. Hän hoiti virkaa 9. lokakuuta 2002 saakka. Hän ilmoitti vuonna 2003 vetäytymisestään politiikasta.

## Lähteet
Abdullatif al-Filali

**Abdullatif al-Filali** (; 26. tammikuuta 1928 – 20. maaliskuuta 2009)   oli marokkolainen poliitikko ja diplomaatti. 

Al-Filali syntyi Fèsissä, Marokossa. Hän toimi vuosina 1985–1999 maan ulko- ja vuosina 1994–1998 pääministerinä. Pääministerinä häntä seurasi Abdulrahman al-Yusufi.

Al-Filalin poika Fu’ad oli vuosina 1984–1999 naimisissa Hasan II:n tyttären, prinsessa Lalla Meryemin kanssa. He saivat kaksi lasta.
High School Musical (albumi)

**High School Musical** on soundtrack musikaalista High School Musical. Se ilmestyi 10. tammikuuta 2006. Levyllä laulaa moni elokuvassa näytellyt, kuten Zac Efron, Vanessa Hudgens, Ashley Tisdale ja Lucas Grabeel.

## Kappaleet
# 
# 
# 
# 
# 
# 
# 
# 
# 
# 
# 
# 
# 

### Special Edition
Special Edition sisältää normaalin levyn lisäksi bonuslevyn, joka sisältää seuraavat kappaleet karaokeversioina:

# 
# 
# 
# 
# 
# 
# 
# 

## Katso myös
* High School Musical

## Aiheesta muualla
* Albumin viralliset sivut
Jesse Mäntylä

**Jesse Mäntylä** (s. 24. maaliskuuta 1987) on suomalainen lentopalloilija, joka pelaa kaudella 2014–2015 Mestaruusliigassa Hurrikaani Loimaan väreissä. Urallaan hän on jo nyt voittanut kolme SM-mitalia aikuisissa. Mäntylä pelasi uransa ensimmäisen A-maaottelun kesäkuussa 2009. Hän on edustanut aiemmin Salon Piivolleyta.

## Ura

Mäntylä on maineikkaan junioriseuran Pertteli Peikkojen kasvatteja, kuten muun muassa myös Ville Juntura ja Atte Kyrölä. Pertteli Peikoissa Mäntylä pelasi kauan passarina, kunnes päätti vaihtaa liberon tonttiin juniorimaajoukkueuran loppuvaiheessa. Mäntylä on ollut yksi Suomen parhaista pelaajista pelipaikallaan, eli liberon tontilla jo usean vuoden ajan. Sen todistaa se että Mäntylä kuuluu nuorten maajoukkueeseen.  

Kaudella 2008 Mäntylä pelasi uransa ensimmäisen täyden kauden SM-liigassa ja nousi liigan huippuvastaanottajiin. 

Mäntylä voitti Salon Piivolleyssa 2007 kaudella Suomen Cupin hopeaa ja SM-pronssia. Kaudella 2008 hänen palkintokaappiinsa tarttui Suomen Cupin hopea. Kauden 2009 alussa Mäntylä valittiin lokakuun liigalentopalloilijaksi. 

Mäntylä siirtyi Hurrikaani Loimaan riveihin kaudeksi 2011-12, kun Piivolley tippui liigasta talousvaikeuksien vuoksi. Mäntylä voitti SM-hopeaa ensimmäisellä Loimaan kaudellaan. 2013 Hurrikaanissa tuli toinen hopea, 2014 pronssi ja 2015 jo kolmas hopea. 

Mestaruusliigassa Mäntylä on ollut vuoden tulokas 2009 sekä hänet on valittu liigatähdistöön 2012.

Mäntylä pelasi uransa ensimmäisen A-maaottelun kesäkuussa 2009. Tämän jälkeen "Jerry" on nähty maajoukkueessa aina silloin tällöin ja jälleen kesällä 2015 hän kuuluu maajoukkueryhmään.

## Saavutukset

* Kuukauden pelaaja SM-liigassa 2009
* Suomen Cupin hopea 2007, 2008
* SM-hopeaa 2012, 2013, 2015
* SM-pronssia 2007, 2014
* Ensimmäinen A-maaottelu 12. kesäkuuta 2009

## Joukkueet

* 2006–2011  Salon Piivolley
* 2011- Hurrikaani Loimaa

## Lähteet
Pirkanmaan Jätehuolto

**Pirkanmaan Jätehuolto Oy** on 17 kunnan omistama yhtiö, jonka tehtävä on tuottaa kunnille lakisääteisesti kuuluvat jätehuollon palvelutehtävät. Vuonna 1994 perustetun yhtiön perustajakunnat ovat: Tampere, Nokia, Pirkkala, Lempäälä, Kangasala ja Orivesi. Myöhemmin osakkaiksi ovat liittyneet myös Vesilahti, Sastamala, Pälkäne, Juupajoki, Ylöjärvi, Hämeenkyrö, Ruovesi, Ikaalinen, Parkano, Mänttä-Vilppula ja Virrat.
Yhtiön palveluverkostoon kuuluu keskitetysti kilpailutettu jätteenkuljetus, paikallisia jäteasemia, aluejätepisteitä ja ekopisteitä sekä Koukkujärven ja Tarasten­järven jätekeskukset. Lisäksi Repe & Romu & Riepu -kiertävä keräys ottaa kyytiin kodin vaarallisia jätteitä, metalliromua ja sähkölaitteita sekä poistotekstiilejä.

Yhtiön tytäryhtiö Pirkan Putkikeräys Oy tuottaa jätteiden putkikeräys- ja noutopalveluja. Yhtiö on myös vähemmistöosakkaana Tammervoima Oy:ssa ja Ekokumppanit Oy:ssa. Vuonna 2011 perustettu yhteisyritys Tammervoima Oy on rakentanut jätteenpolttolaitoksen Tarastenjärvelle. Vuonna 2003 perustettu Ekokumppanit Oy tuottaa tiedotus-, neuvonta-, koulutus- ja asiantuntijapalveluja kestävän kehítyksen edistämiseksi.

Pirkanmaan Jätehuolto Oy julkaisee vuosittain Roskakalenteria, jota postitetaan joka vuosi ympäri Pirkanmaata.

## Lähteet

## Aiheesta muualla
* Pirkanmaan Jätehuolto Oy
Petri Johansson

**Petri Olavi Johansson** (6. syyskuuta 1959 Lahti – 2018) oli suomalainen näyttelijä. Hän kävi Lahdessa keskikoulun, jatkoi sieltä Lahden kauppaopistoon vuosiksi 1977–1979 ja opiskeli Teatterikorkeakoulussa 1979–1983. Valmistuttuaan Johansson työskenteli kiinnitettynä näyttelijänä Matti Raninin perustamassa Intimi-teatterissa, Teatteri Pienessä Suomessa Pasilan ja Fredrikintorin näyttämöillä ja Helsingin kaupunginteatterissa. Johansson oli myös omistautunut hevosharrastaja. Johanssonilla on tytär kuvataiteilija ja ympäristökasvattaja Aino Johansson (s. 1984) ja poika valosuunnittelija Olli Johansson (s. 1988) yhdessä entisen puolisonsa, näyttelijä Leena Rapolan kanssa. Johanssonin isä oli näyttelijä Aarne 'Ola' Johansson. 

## Filmografia
* *Peltiaurinko* (1984)
* *Lintutyttö* (televisiosarja) (1985)
* *-30°C aurinkoa etsimässä* (1985)
* *Jäähyväiset presidentille* (1987)
* *Jumalia ei uhmata* (1988)
* *Anni tahtoo äidin* (1989)
* *Leena uupuu – työyhteisö avuksi* (1991)
* *[[Autovaras]]* (1991)
* *Mestari* (1992)
* *[[Kultainen salama (nuortensarja)|Kultainen salama]] (televisiosarja)* (1994)
* *[[Lapin kullan kimallus]]* (1999)
* *[[Sibelius (elokuva)|Sibelius]]* (2003)
* *Capone* (2004)
* *[[Kaksipäisen kotkan varjossa]]* (2005)
* *Kuinka myöhään valvoo blues* (elokuva, 2014)

## Lähteet

## Aiheesta muualla
* 
*
Ruth Snellman

**Ruth Snellman** (o.s. **Sibelius**; 23. marraskuuta 1894 Helsinki – 22. kesäkuuta 1976 Helsinki) oli suomalainen näyttelijä. Komediennen kyvyistään tunnettu Snellman oli kiinnitettynä Suomen Kansallisteatteriin lähes puolen vuosisadan ajan. Hän oli säveltäjä Jean Sibeliuksen toinen tytär.

## Elämä
Ruth Snellman oli jo pienenä kiinnostunut teatterista. Hän järjesti taiteilijaperheiden lapsien kanssa usein omia pieniä teatteri-iltoja muun muassa Aholassa. Vuonna 1908 hän muutti koulun vuoksi Helsinkiin. Hän kävi Suomalaista yhteiskoulua kuten muutkin sisarensa, ja vietti aikaansa myös Ainolassa.

Vuosi 1912 oli neiti Sibeliukselle toiveiden täyttymys: isä päästi hänet teatterikouluun, vaikka hän ei ollut vielä käynyt yhdeksättä luokkaa. Seuraavana vuonna hän sai esikoisroolinsa Kansallisteatterissa Minna Canthin *[[Papin tytär|Papin tyttäressä]]*.

Teatterissa Ruth Snellman, tuolloin vielä Sibelius, tapasi tulevan aviomiehensä, näyttelijä-ohjaaja Jussi Snellmanin; mies oli viisitoista vuotta Sibeliusta vanhempi. Pariskunta kihlautui joulun alla 1915. Kihlautumisen jälkeen Ruth Snellmanille sattui onnettomuus, kun hevonen heitti hänet selästään. Näyttelijätär sai aivotärähdyksen ja menetti hetkeksi aikaa muistinsa. Kihlasormuskin katosi. Muisti kuitenkin palautui ja pariskunnan häitä vietettiin vuonna 1916. Ruth Snellman muutti pysyvästi Helsinkiin mutta piti tiiviisti yhteyttä Ainolaan.

Avioliitto kesti Jussi Snellmanin kuolemaan 1969 asti. Pariskunnalla oli kaksi lasta: Erkki Virkkunen (1917–2013) ja Laura Enckell (s. 1919). Lapset muuttivat sukunimensä Virkkuseksi vuonna 1936.

*[[Helsingin Sanomat|Helsingin Sanomien]]* entinen vastaava päätoimittaja Janne Virkkunen on Ruthin pojanpoika.

Ruth Snellmanille myönnettiin vuonna 1951 Pro Finlandia -mitali. Vuonna 1963 hän sai Jussi-palkinnon parhaasta naispääosasta värielokuvassa *[[Ihana seikkailu]]*.

Snellman on haudattu Hietaniemen hautausmaalle Helsinkiin Kansallisteatterin näyttelijöiden yhteishautaan.

## Filmografia
* *[[Se parhaiten nauraa, joka viimeksi nauraa]]* (1921)
* *[[Vaimoke]]* (1936)
* *[[Markan tähden]]* (1938)
* *[[Poikani pääkonsuli]]* (1940)
* *[[Oi, aika vanha, kultainen...!]]* (1942)
* *[[Kartanon naiset]]* (1944)
* *[[Nuoruus sumussa]]* (1946)
* *[[Sankari kuin sankari]]* (1948)
* *[[Ihana seikkailu]]* (1962)

## Julkaisuja
* 

## Lähteet

## Aiheesta muualla

* 
* 
* 
* Raoul af Hällström : Ruth Snellman Kansallisteatterin kirkkain tähti, Suomen Kuvalehti, 06.10.1923, nro 40, s. 8, Kansalliskirjaston digitaaliset aineistot
Anita Sohlberg

**Anita Sohlberg** (s. 4. kesäkuuta 1941 Tampere) on suomalainen näyttelijä. Hän on esiintynyt muun muassa elokuvissa *[[Lampaansyöjät (elokuva)|Lampaansyöjät]]* (1972) ja *[[Petos (vuoden 1988 elokuva)|Petos]]* (1988). 

Teatterikoulusta valmistunut Sohlberg aloitti elokuvauransa Jarno Hiilloskorven elokuvan *[[Varjostettua valoa]]* (1962) naispääosassa. Turun kaupunginteatterissa hän oli vuosina 1964–1965 mukana Edward Albeen näytelmässä *[[Kuka pelkää Virginia Woolfia?]]*, Eugène Ionescon näytelmässä *Jalankulkija ilmassa* ja Bertolt Brechtin suomalaisaiheisen *Herra Puntilan* Suomen-kantaesityksessä. Vuonna 1965 Sohlberg oli vasta perustetun MTV-teatterin ensimmäisiä näyttelijöitä. Vuosina 1973–1985 Sohlberg työskenteli Kuopion kaupunginteatterissa. Hän on näytellyt myös Suomen Kansallisteatterissa 1960-, 1980- ja 1990-luvulla ja tehnyt nukketeatteria espoolaisessa Teatteri Hevosenkengässä. Hänen äänensä on tuttu piirretyistä.

## Filmografia
* *[[Kolmas laukaus]]* (1959)
* *[[Varjostettua valoa]]* (1962)
* *[[Kunnon sotamies Svejkin seikkailuja]]*, televisiosarja (1967–1968)
* *[[Taksikuski (vuoden 1969 televisioelokuva)|Taksikuski]]* (1969)
* *[[Lampaansyöjät (elokuva)|Lampaansyöjät]]* (1972)
* *[[Lehtori M]]*, televisiosarja (1972)
* *[[Petos (vuoden 1988 elokuva)|Petos]]* (1988)
* *[[Syysmuutto]]* (1991)
* *[[Olipa kerran Amerikka]]* (1991)
* *[[Kultainen salama (nuortensarja)|Kultainen salama]]*, televisiosarja (1994)

## Lähteet

## Aiheesta muualla
*
Syrjäntaka (Padasjoki)

**Syrjäntaka** (myös Syrjäntaus ja Syrjäntausta) on Padasjoella kylä, jossa on viitisenkymmentä asukasta. Keskusta sijaitsee Syrjäntaantien varrella pienellä mäellä, jossa sijaitsee myös Destia Tieliikelaitoksen Padasjoen-tukikohta. Myös vanha Esson huoltoasema on Syrjäntaan alueella. Nelostien Päijänteen puolella Syrjäntaan alueella sijaitsee erään kartanon pihassa säähavaintoasema.

## Väestö
Syrjäntaan väestöstä suurin osa on yli 60-vuotiaita, ja lapsiperheitä on vähän, joten väkimäärä pienenee pikkuhiljaa.

## Tapahtumia
Syrjäntaan Kuutamohiihto hiihdetään joka vuosi keskustan alapuolella olevilla pelloilla. Samoilla paikoilla järjestetään myös niin sanottu Joululauluilta vuosittain joulupäivänä. Kumpaankin tapahtumaan liittyy vahvasti nuotion äärellä istuminen ja makkaran paistaminen. Vuonna 2006 järjestettiin vanhojen autojen ja koneiden näyttely, johon osallistui eri autokeräilijöiden restauroimia autoja.

## Historia
Syrjäntakana maataloutta on harjoitettu paljon. Alueella oli laajat mansikkamaat, jotka muutettiin joulukuusien kasvatuskäyttöön liiallisen huolenpidon määrän takia. Alueella on aikaisemmin laiduntanut lehmiä, mutta sekin on loppunut, koska nykyään ei pärjää pientilallisena. Syrjäntaan metsissä on myös nähtävissä vanhoja kivimuurien kappaleita, latoja, piikkilankoja, vanhanaikaisia ja ruostuneita maatalouskoneita sekä kivisiä peltoja, jotka kaikki kertovat maatalouden paljoudesta.
1900-luvun alussa, Pannijoen varrella, toimi sahalaitos 3 vuotta, joka sitten lopetettiin kannattamattomana, kun kevään sulamisvedet eivät olleet tarpeeksi vakaat jokavuotiseen käyttöön. 
Syrjäntaan ja Taulun vesitorninmäellä toimi vielä 60-luvulla hyppyrimäki (hs 20 m – hs 30 m). 
Syrjäntaalla oli ennen oma kaatopaikka, mutta jätehuollon uudistuksen takia se muutettiin maankaatopaikaksi ja nykyään jätteet viedään Lahteen. 90-luvulla Syrjäntaan metsissä kulki Päijänneajon 
reittejä.
Keijo Pehkonen

**Keijo Tapio Pehkonen** (s. 11. marraskuuta 1964 Heinola) on suomalainen aktiiviuransa lopettanut kreikkalais-roomalaisen tyylin painija, joka voitti 1980-luvulla kahdesti Euroopan mestaruuden.

Ensimmäisen Suomen mestaruutensa Heinolan Iskua edustanut Keijo Pehkonen voitti vapaapainissa 48-kiloisena juniorina 1980. Vuosikymmenen jälkipuoliskolla hän oli kasvanut 57-kiloiseksi ja hankki suurimmat saavutuksensa kreikkalais-roomalaisessa painissa. EM-mitaleille hän ylsi ensi kerran Ateenassa 1986, josta tuli pronssia. Tampereen EM-kisoissa 1987 Pehkonen kruunattiin mestariksi, kun finaalissa kukistui Bulgarian Emil Ivanov. Saman vuoden MM-kisoissa Clermont-Ferrandissa Pehkonen sai pronssia voitettuaan mitaliottelussa Yhdysvaltain Anthony Amadon pistein 11–7. Neljännen arvokisamitalinsa Pehkonen saavutti Oulun EM-kisoissa 1989, kun hän kukisti loppuottelussa jälleen Emil Ivanovin.

## Saavutuksia

* Olympiakisoissa kreikkalais-roomalaisessa painissa seitsemäs 1992, karsiutui alkukierroksilla 1988 (sarja 57 kg)
* MM-pronssia kreikkalais-roomalaisessa painissa 1987 (sarja 57 kg)
* EM-kultaa kreikkalais-roomalaisessa painissa 1987 ja 1989 (sarja 57 kg)
** EM-pronssia kreikkalais-roomalaisessa painissa 1986 (sarja 57 kg)
* SM-kultaa kreikkalais-roomalaisessa painissa 1986 ja 1989 (sarja 57 kg)
* SM-kultaa vapaapainissa 1980 (sarja 48 kg), 1984 ja 1988 (sarja 57 kg) sekä 1985 (sarja 62 kg)

## Lähteet

* 
* 
* Pehkonen, Keijo (FIN) iat.uni-leipzig.de
Kibo

**Kibo** voi tarkoittaa:

* Kibō, Kansainvälisen avaruusaseman moduuli
* Kibo, kibologian perustajan James Parryn lempinimi
* Kibo, yksi kolmesta tulivuoresta, jotka muodostavat Kilimanjaron
Mureș (piirikunta)

**Mureș** () on piirikunta Romanian Transilvaniassa. Piirikunnan pääkaupunki on Târgu Mureș. Piirikunta on saanut nimensä sen läpi virtaavasta samannimisestä joesta. Sen pinta-ala on 6&nbsp;714&nbsp;km² ja siellä on noin 547&nbsp;757 asukasta (vuonna 2014).

## Maantiede
Piirikunnan pinta-ala on yhteensä 6 714&nbsp;km². Alueen läpi virtaavat Mureș, Târnava Mare ja Târnava Mică.

Mureșin piirikunta rajautuu idässä Harghitan piirikuntaan, lännessä Alban ja Clujin piirikuntiin, pohjoisessa Bistrița-Năsăudin ja Suceavan piirikuntiin sekä etelässä Sibiun ja Brașovin piirikuntiin.

## Kaupungit ja kunnat
### Kaupungit
* Târgu Mureș
* Sighișoara
* Reghin
* Târnăveni

### Kunnat

*Acățari 
*Adămuș 
*Albești
*Aluniș
*Apold 
*Ațintiș 
*Bahnea 
*Band 
*Batoș 
*Băgaciu 
*Băla 
*Bălăușeri 
*Beica de Jos 
*Bichiș 
*Bogata 
*Brâncovenești 
*Breaza 
*Ceuașu de Câmpie 
*Chețani 
*Chiheru de Jos 
*Coroisânmărtin 
*Cozma 
*Crăciunești 
*Cucerdea 
*Cuci 
*Daneș 
*Deda 
*Eremitu 
*Ernei 
*Fântânele 
*Fărăgău 
*Gălești 
*Gănești 
*Gheorghe Doja 
*Ghindari 
*Goldeni 
*Gornești 
*Grebenișu de Câmpie 
*Gurghiu 
*Hodac 
*Hodoșa 
*Ibănești
*Iclănzel 
*Ideciu de Jos 
*Livezeni
*Lunca
*Lunca Bradului 
*Măgherani 
*Mica 
*Miheșu de Câmpie 
*Nadeș 
*Neaua 
*Ogra 
*Papiu Ilarian 
*Pănet 
*Păsăreni 
*Petelea 
*Pogăceaua 
*Râciu 
*Răstolița 
*Rușii-Munți 
*Sâncraiu de Mureș 
*Sângeorgiu de Mureș 
*Sânger 
*Sânpaul
*Sânpetru de Câmpie 
*Sântana de Mureș 
*Saschiz 
*Solovăstru 
*Stânceni 
*Suplac 
*Suseni
*Șăulia 
*Șincai 
*Tăureni 
*Valea Largă 
*Vânători
*Vărgata 
*Vătava 
*Vețca 
*Viișoara
*Voivodeni 
*Zagăr 
*Zau de Câmpie 

## Väestö
Vuoden 2011 väestönlaskennan mukaan piirikunnassa oli 531 380 asukasta ja sen väestötiheys oli 79 asukasta neliökilometrillä.

Piirikunnan asukkaista romanialaisia on 52,59 %, unkarilaisia 37,82 % ja romaneja 8,77 %.

## Lähteet

## Aiheesta muualla

* Piirikunnan viralliset internetsivut
Arletty

**Arletty** (oik. **Arlette-Léonie Bathiat**) (15. toukokuuta 1898 – 24. heinäkuuta 1992) oli ranskalainen malli, laulaja ja näyttelijä.

Arletty syntyi työläisperheeseen. Hän aloitti uransa näyttelemällä varieteessa, kabareessa ja näytelmissä 1920-luvulla. Hänen elokuvadebyyttinsä oli vuonna 1930, ja hän teki lukuisia suosittuja elokuvia 1930-luvulla. Hänen kuuluisimmaksi elokuvakseen tuli kuitenkin rooli elokuvassa *[[Paratiisin lapset (vuoden 1945 elokuva)|Paratiisin lapset]]* (1945), elokuva joka kuvasi elämää miehitetyssä Ranskassa ja josta tuli yksi ranskalaisen elokuvan suurista klassikoista. Onnettomuus, joka vei häneltä lähes näon toisesta silmästä, pakotti hänet eläkkeelle vuonna 1963. Hänen viimeisimpiä elokuviaan oli vanhenevan naisen rooli elokuvassa *[[Atlantin valli murtuu (elokuva)|Atlantin valli murtuu]]* 1962.

## Lähteet

## Aiheesta muualla

* 
* Arletty NNDB:ssä
Loreley

**Loreley** (myös **Lorelei**) on korkea kallio Reinin itärannalla Keski-Reinin laakson yläosassa, Saksassa. Se kohoaa noin 120 metrin korkeuteen joen pinnasta. Kallion kohdalla Rein on kapeimmillaan Pohjanmeren ja Sveitsin välillä: 113 metriä leveä ja 25 metriä syvä. Voimakas virtaus ja vedenalaiset kivet ovat aiheuttaneet joella monia veneonnettomuuksia. Loreleyn lähellä alavirrassa on Sankt Goarshausenin kylä.

## Paikan nimen taustaa
Loreleyn nimi tulee mahdollisesti vanhan Reininmaan murteen sanoista *lureln* (’kuiskata’) ja *ley* (’kallio’), eli kyseessä olisi ”kuiskaava kallio”. Virtaukset ja pieni vesiputous, joka oli näkyvissä vielä 1800-luvun alussa, saivat aikaan kuiskaavan äänen, jota kallion erikoinen kaiku vahvisti. Ääntä on vaikeaa kuulla enää nykyään alueen kaupungistumisen takia. Toinen teoria johtaa nimen alkuosan sanasta *luren* (’vaania’), jolloin nimi tarkoittaisi ”vaanivaa kalliota” ja viittaisi joella sattuneisiin onnettomuuksiin.

## Legendat ja kansantarinat
Kallioon liittyy monia legendoja ja kansantarinoita. Saksalainen kansantarina kertoo, että Loreley-niminen merenneito tai näkki istuu kalliolla ja yrittää lumota laulullaan joella ohi matkustavia ihmisiä, houkutella nämä kuolemaan. Vastaavaa tekivät muinaisen Kreikan seireenit.

Eräänlaisen legendan Loreleista kehitti saksalainen kirjailija Clemens Brentano romaanissaan *Godwi oder Das steinerne Bild der Mutter* (1801). Häntä oli siihen innoittanut Ovidiuksen myytti Ekhosta ja Narkissoksesta. Brentano on kirjoittanut useita versioita Lorelein tarinasta. Toinen tunnettu Loreleista kirjoittanut oli saksalainen runoilija Heinrich Heine.

Nimi Loreley on myös levinnyt laajalle kulttuurin eri osa-alueilla: useita musiikkikappaleita on nimetty Loreleyksi, on sen nimisiä runoja ja ooppera, henkilöitä kirjallisuudessa ja elokuvissa.

## Lähteet

## Aiheesta muualla

* Das Goethezeitportal: Die Loreley - kuvia ja tekstejä 
* http://www.loreley-info.com/
* http://www.loreley.de/
Ilpo Seppälä

**Ilpo Kalervo Seppälä**  (26. lokakuuta 1953 Viitasaari) on suomalainen painija, joka ylsi kreikkalais-roomalaisessa painissa MM-pronssille Oslossa 1981.

Seppälä paini Los Angelesin 1984 olympialaisissa 57 kilon sarjassa mutta karsiutui toisessa ottelussaan. MM-kilpailuissa hän saavutti pronssia vuonna 1981 ja sijoittui kuudenneksi vuonna 1977. EM-kilpailuihin hän osallistui viidesti. Pohjoismaiden mestaruuden hän voitti vapaapainissa vuosina 1975 ja 1976 sekä kreikkalais-roomalaisessa painissa vuonna 1979.
 
Seppälä voitti urallaan neljä Suomen mestaruutta, vapaapainissa vuonna 1975 sekä kreikkalais-roomalaisella tyylillä vuosina 1977, 1978 ja 1983. Hän on myöhemmin toiminut Suomen Painiliiton päävalmentajana ja on nykyisin seuransa Helsingin Tarmon päävalmentaja valmentaen muun muassa Suomen mestaruuden 2006 voittanutta Antero Perez-Juntusta.

Ilpo Seppälä on työskennellyt palvelupäällikkönä Raha-automaattiyhdistyksessä ja Veikkauksessa.

## Saavutuksia

* Olympiaedustaja kreikkalais-roomalaisessa painissa 1984 (sarja 57 kg)
* MM-pronssia kreikkalais-roomalaisessa painissa 1981 (sarja 57 kg)
* SM-kultaa kreikkalais-roomalaisessa painissa 1977–1978 (sarja 62 kg) ja 1983 (sarja 57 kg) 
* SM-kultaa vapaapainissa 1975 (sarja 62 kg) 

## Lähteet

* 
* 
* 

### Viitteet
General Electric Building

**General Electric Building** eli **570 Lexington Avenue** (alun perin *RCA Victor Building*, ei pidä sekoittaa Rockefeller Centerin GE Buildingiin) on historiallinen pilvenpiirtäjä New York Cityn Midtownin Lexington Avenuella, Yhdysvalloissa. Se on rakennettu vuosina 1929–1931 ja oli valmistuessaan Manhattanin korkein rakennus. Art decon tyylisuuntaa edustavan detaljirikkaan rakennuksen suunnittelusta on vastannut arkkitehtitoimisto Cross & Cross. Se yltää 195 metrin korkeuteen ja siinä on 49 kerrosta.

## Lähteet

## Aiheesta muualla

* New York Architecture Images - General Electric Building
Kahlekuningas (elokuva)

**Kahlekuningas** on vuonna 2002 ensi-iltansa saanut suomalainen draamaelokuva, jonka on ohjannut ja käsikirjoittanut Arto Koskinen. Heikki Hela palkittiin elokuvasta parhaan miessivuosan Jussi-palkinnolla. Elokuva sai Jussin myös parhaasta äänisuunnittelusta.

## Juoni
Tarina sijoittuu 1970-luvun Tornioon, ja sen päähenkilö on 12-vuotias Esko. Kotona ei aina ole helppoa viinaanmenevän kommunisti-isän, rocktähteydestä haaveilevan isoveljen ja sotatraumojen vuoksi puhumattomaksi muuttuneen isoisän kanssa. 

Esko kavereineen joutuu hankaluuksiin ruotsalaisen poikaporukan kanssa, ja kun poikien kepposen takia hajoaa polkupyöriä, Esko on pulassa. Hän ei tunnusta osallistuneensa tapahtuneeseen, ja kaverit hylkäävät hänet petturina. Esko löytää kuitenkin Ruotsin puolelta uuden ystävän, kahlekuningas Houdinia ihailevan Patrickin. Rajoja rikkova ystävyys ei vain ole ihan yksinkertaista eikä ilo ikuista.

## Rooleissa

	
Eskon kavereita näyttelevät Mikko Lamminen, Joonas Lipponen, Petteri Siimes ja Ville Kotajärvi, ruotsalaisen jengin jäseniä Jouni Alasaukko-oja, Niklas Pelli, Andreas Riestola sekä Mattias Wiklund ja Terveet Kädet -yhtyeen jäseniä Heikki Rättyä, Rauno Hemminki, Riku Rousu sekä Ristomatti Myllylahti. Muissa rooleissa olivat Mika Koski (Kenneth), Janne Hyytiäinen (Saulin isä Martti), Reijo Kontio	(Usko Keränen), Kjell Morin (ruotsalainen siltavahti), Christian Sandström (ruotsalainen poliisi), Pauli Konttajärvi (opettaja), Kaisu Koski (opettaja), Juuso Hirvikangas (lentäjä), Kimmo Taavila (lentäjä), Tero Autio (postinkantaja) ja Taisto Yrjänä (Toivon saunakaveri).

## Lähteet

## Aiheesta muualla
* Johanna Siik: Kahlekuningas. Film-o-holic 4.10.2002.
* Minna Karila: Kahlekuningas. MTVuutiset.fi 4.10.2002.
* Vera Saarivuori: Kahlekuningas (dvd-arvostelu). Film-o-holic 1.1.2003.
Keijo Manni

**Keijo Manni** (s. 3. huhtikuuta 1951 Peräseinäjoki) on suomalainen painija, joka saavutti urallaan kaksi EM-mitalia ja ennätykselliset 33 Suomen mestaruutta.

Peräseinäjoen Toivetta edustanut maanviljelijä Manni voitti ensimmäisen painin Suomen mestaruutensa 1971. Siitä alkaen hän vei mestaruuden 17 peräkkäisenä vuonna joko kreikkalais-roomalaisessa- tai vapaapainissa tai molemmissa. Hän saavutti kaikkiaan 33 Suomen mestaruutta, mikä ylitti Kustaa Pihlajamäen aiemman ennätysmäärän.

EM-mitaleille Manni paini kahdesti. Pronssia hän sai Helsingissä 1973 ja hopeaa Oslossa 1978.

Manni valittiin kotikuntansa Peräseinäjoen kunnanvaltuustoon vuonna 2000.

## Saavutukset

* Olympiakisoissa kreikkalais-roomalaisessa painissa yhdeksäs 1976 (sarja 82 kg) ja kahdestoista 1980 (sarja 90 kg)
* Olympiakisoissa vapaapainissa yhdeksäs 1976 (sarja 90 kg)
* EM-hopeaa kreikkalais-roomalaisessa painissa 1978 (sarja 90 kg)
* EM-pronssia kreikkalais-roomalaisessa painissa 1973 (sarja 82 kg)
* SM-kultaa kreikkalais-roomalaisessa painissa 1972–75, 1977–80 (sarja 90 kg) 1981–87 ja 1989 (sarja 100 kg) sekä 1991 (sarja 130 kg)
* SM-kultaa vapaapainissa 1972 (sarja 82 kg), 1971, 1973–77 (sarja 90 kg), 1978, 1980, 1982–87 (sarja 100 kg) sekä 1990 (sarja 130 kg)

## Lähteet

* 
*
Citigroup Center

**Citigroup Center** (aiemmin **Citicorp Center**) on pilvenpiirtäjä Yhdysvaltain väkirikkaimmassa kaupungissa New York Cityssä, Manhattanin saarella. Pilvenpiirtäjä yltää 279 metrin korkeuteen ja on siten yksi korkeimmista rakennuksista kaupungissa. 59-kerroksisen rakennuksen suunnittelusta ovat vastanneet arkkitehtitoimistot Stubbins Associates ja Emery Roth & Sons. Se rakennettiin vuosina 1974–1977 ja maksoi noin 195 miljoonaa Yhdysvaltain dollaria.

## Lähteet

## Aiheesta muualla

* Emporis.com
Mikael Lindgren

**Ilkka Mikael Lindgren**  (s. 16. marraskuuta 1969 Norrbärke, Ruotsi) on entinen suomalainen kreikkalais-roomalaisen tyylin painija. Hän toimi Suomen Painiliiton päävalmentajana 2005–2008.

Ruotsissa syntyneen Mikael Lindgrenin painiuran huippuvuosi oli 1993. Tuolloin hän voitti ensimmäisen Suomen mestaruutensa ja kaksi arvokisamitalia. Istanbulin EM-kisoissa hän voitti kultaa kukistettuaan finaalissa Ukrainan Ruslan Hakimovin. Tukholman MM-kisoista tuli pronssia. Olympiaedustus Atlantassa 1996 päättyi kyyneliin, kun Lindgren painoi punnituksessa yli sallitun 57 kilon eikä päässyt lainkaan painimaan.

Muhoksen Voittoa ja Oulun Pyrintöä edustanut Mikael Lindgren voitti viimeisen Suomen mestaruutensa 1999. Hän paini vielä 2000-luvun alkuvuosina Saksan Bundesliigassa. 

Mikael Lindgrenin veli Åke Lindgren on yltänyt painin SM-mitaleille.  Heidän serkkunsa on jääkiekon moninkertainen Suomen mestari Ilkka Mikkola.

## Saavutuksia
* Olympiakisoissa hylättiin ylipainon vuoksi 1996 (sarja 57 kg) 
* MM-pronssia 1993 (sarja 57 kg) 
* EM-kultaa 1993 (sarja 57 kg) 
* SM-kultaa 1993 (sarja 57 kg) sekä 1998–1999 (63 kg) 
* SM-hopeaa 1994 (sarja 62 kg) 
* SM-pronssia 1992 (sarja 57 kg), 1996 (sarja 62 kg) ja 1997 (sarja 63 kg) 

## Lähteet
* 

### Viitteet

## Aiheesta muualla
* Saavutukset FILA:n tietokannassa
Jordbergan linna

**Jordbergan linna** () on linna Ruotsissa Skånen maakunnassa Trelleborgin kunnassa. Linnan päärakennus edustaa barokin tyylisuuntaa. Barokkityylin linnalle suunnitteli vuosina 1906–1908 Clara Amalia Stjernswärd (o.s. von Nolcken) tanskalaisen arkkitehdin Henri Glaeselin piirustusten pohjalta. Sen esikuva oli Tanskan kuninkaallinen Fredensborgin linna. Jordbergan linnanpuisto on puolestaan englantilaistyylinen, ja se on peräisin 1800-luvun keskivaiheilta. 

## Aiheesta muualla

* Jordberga Gård 
* Tietoa linnasta
Strange Cargo Hinterland

**Strange Cargo Hinterland** on William Orbitin albumi, joka julkaistiin 1995. Se on neljäs osa *Strange Cargo*-sarjasta, jonka aiemmat osat ovat *[[Strange Cargo]]*, *[[Strange Cargo II]]* ja *[[Strange Cargo III]]*.

## Kappaleet
# 
# 
# 
# 
# 
# 
# 
# 
# 
# 
# 
# 

## Lähteet
Fredensborgin linna

**Fredensborgin linna** () on kuninkaallinen linna Tanskan Fredensborgissa, pohjoisessa Själlannissa. Se sijaitsee Esrumin järven rannalla. Linna toimii Tanskan kuningasperheen kevät- ja syysresidenssinä, ja se on kuninkaallisista linnoista kuningasperheen useimmin käyttämä. Linnassa järjestetään myös usein valtiovierailuja sekä muita kuninkaallisia tapahtumia. 

Linnan rakennutti Tanskan kuningas Fredrik IV ranskalaissävytteiseen barokkityyliin 1700-luvun ensimmäisellä puoliskolla. Myöhemmin linnaan on tehty useita uudistustöitä. Linnan puutarhat kuuluvat puolestaan Tanskan suurimpiin historiallisiin puutarhoihin. Puutarhojen nähtävyyksiin lukeutuu muun muassa Nordmandsdalen, jossa on esillä noin 70 veistosta norjalaisista ja färsaarelaisista maanviljelijöistä ja kalastajista. 

## Aiheesta muualla

* Tietoa Fredensborgin linnasta Tanskan linnahallinnon sivuilla
Luettelo Oikeuden Puolustajien tunnetuimmista vihollisista

Tämä on luettelo supersankariryhmä Oikeuden Puolustajien tunnetuimmista vihollisista.

* Aivomyrsky
* Amazo
* Amos Fortune
* Anti-Monitor
* Asmodel
* Avain
* Barbatos
* Blockbuster
* Chemo
* Darkseid
* David Graves
* Deadshot
* Deathstroke
* DeSaad
* Despero
* Doctor Destiny
* Eclipso
* Felix Faust
* Floroninen Mies
* Gamemnae
* Gepardi
* Giganta
* Gorilla Grodd
* Granny Goodness
* Hai
* Herrasmiesaave
* Imperiex
* Insomnia
* Jokeri
* Jääkuningatar
* Kapteeni Bumerangi
* Kanjar Ro
* Kenraali
* King Kull
* Kirke
* Kissanainen
* Kobra
* Klarion the Witch Boy
* Kronos
* Kuningatarmehiläinen
* Lelumies
* Lex Luthor
* Libra
* Linnunpelätin
* Magog
* Mammutti
* Manchester Black
* Materiamestari
* Maxwell Lord
* Merimestari
* Merlyn
* Mokkasiinikäärme
* Mongul
* Morgaine le Fey
* Musta Rausku
* Nebula Man
* Nekron
* Neron
* Pakkasherra
* Paragon
* Parallax
* Peilimestari
* Perpetua
* Pingviini
* Professori Ivo
* Prometheus
* Psimon
* Psyko-Piraatti
* Rama Khan
* Ra’s al Ghul
* Royal Flush Gang
* Savikasvo
* Satukuningatar
* Solaris
* Solomon Grundy
* Starro
* T.O.Morrow
* Tohtori Diehard
* Tohtori Mahdoton
* Tohtori Sivana
* Tohtori Valo
* Tuomiopäivä
* Tähdenmurtaja
* Tähtisafiiri
* Ultra-Humaniitti
* Vandal Savage
Pratibha Patil

**Pratibha Devisingh Patil** (; s. 19. joulukuuta 1934 Nadgaon, Maharashtra) on intialainen poliitikko ja maan 12. presidentti. Hän seurasi virassa edeltäjäänsä A. P. J. Abdul Kalamia Intian ensimmäisenä naispuolisena presidenttinä heinäkuussa 2007.

Patil kuuluu kongressipuolueeseen ja oli valtaapitävän United Progressive Alliance -puoluekoalition ja Intian vasemmiston ehdokas vuoden 2007 presidentinvaaleissa.

## Ura
Patil toimi Rajasthanin kahdeksantenatoista kuvernöörinä 8. marraskuuta 2004 &ndash; 23. kesäkuuta 2007 ja oli osavaltion ensimmäinen naiskuvernööri. Hän toimi parlamentin alaneuvostossa ja osavaltioneuvostossa vuodet 1985&ndash;1996, sekä ministerinä useaan otteeseen.

Siviiliammatiltaan Patil on sosiaalityöntekijä. Hän valmistui oikeustieteen kandidaatiksi (LL.B.) Mumbain valtion lakikoulusta (Law College) sekä taiteen maisteriksi Mooljee Jaitha College in Jalgaonista (M.J. College).

## Perhe
Patil on ollut naimisissa opettaja Devisingh Ransingh Shekhawatin kanssa 7. heinäkuuta 1965 lähtien. Heillä on poika ja tytär.

## Kritiikkiä
Presidentin asemaa pidetään Intiassa lähinnä seremoniallisena. Vaalikampanjoinnin kerrotaan olleen analyytikkojen mukaan likaisinta sitten Intian itsenäistymisen, sillä Patilia syytettiin vaalien alla muun muassa veljensä suojelemisesta murhatutkimusten yhteydessä, sekä lukuisista talousepäselvyyksistä. 

Myös uudelleen esille nostettu, Patilin vuonna 1975 toimiessaan Maharashtran terveysministerinä antama lausunto perinnöllisiä sairauksia sairastavien pakkosteriloinnista herätti huomiota.

## Lähteet
Svalbardposten

**Svalbardposten** on norjalainen viikkolehti. Sitä julkaistaan Longyearbyenissä, Huippuvuorilla ja painetaan manner-Norjan Tromssassa. Lehden ensimmäinen numero ilmestyi vuoden 1948 marraskuussa. Ilmestymispäivänä toimii perjantai ja lehti ilmestyy A4-koossa. Vuonna 1997 lehdelle avattiin omat internetsivut.

## Lähteet

## Aiheesta muualla
* Viralliset internetsivut
Hannu Kottonen

**Hannu Kottonen** (s. 13. kesäkuuta 1957) on entinen suomalainen suunnistaja, joka oli vuosina 1979 ja 1981 tuomassa Suomelle MM-mitalia suunnistusviestissä. Hän on ammatiltaan yritysjohtaja.

Liedon Parmaa edustanut Kottonen valittiin MM-edustajaksi Tampereen kisoihin 1979. Hän sijoittui henkilökohtaisella matkalla 13:nneksi ja pääsi viestiin toiselle osuudelle. Ruotsi oli viestissä ylivoimainen, mutta Seppo Keskinarkaus, Kottonen, Risto Nuuros ja Ari Anjala saivat hopeaa 15,25 minuuttia voittajan takana. Thunin MM-kisoissa 1981 Kottonen osallistui vain viestiin ja suunnisti siinä ankkuriosuuden. Suomen joukkue sai pronssimitalin. Zalaegerszegin MM-kisoissa 1983 Kottonen ei enää ollut kilpailijana mukana, mutta hänen vaimonsa Annariitta Kottonen sai pronssia.

Kottosen uran huippuhetkiä oli vuoden 1982 Tiomila-viesti, jossa Liedon Parma voitti vasta toisena ei-ruotsalaisena joukkueena. Ensimmäisestä suomalaisvoitosta oli tuolloin kulunut 28 vuotta. Hannu Kottonen suunnisti ankkuriosuuden ja saapui maaliin 20 sekuntia ennen Ruotsin Almby IK:n suunnistajaa.

Suomenmestariksi Hannu Kottonen ylsi vuonna 1982. Hänen sisarensa Soile Kottonen voitti suomenmestaruuden melonnassa, ja isä Oiva Kottonen kilpaili myös suunnistajana ja melojana.

## Työura
Kottonen on opiskellut Turun kauppakorkeakoulussa ja toimi HKScan Oyj:n toimitusjohtajana 2012–2016. Sitä ennen hän on toiminut muun muassa Metsä Tissuen toimitusjohtajana 2006–2011 ja Huhtamäki-konsernin talousjohtajana.

## Saavutukset

* MM-hopeaa viestissä 1979
* MM-pronssia viestissä 1981
* MM-kisoissa henkilökohtaisella matkalla 13:s 1979
* SM-kultaa pitkällä matkalla 1982
* Tiomila-viestin voitto 1982 (Liedon Parma)

## Lähteet
Matti Mäkinen (suunnistaja)

**Matti Reino Mäkinen** (s. 18. tammikuuta 1947 Paimio) on entinen suomalainen suunnistaja.

Halikon Hakoniskoja, Angelniemen Ankkuria ja Viipurin Urheilijoita edustanut Mäkinen oli mukana suunnistuksen MM-kisoissa kahdesti. Friedrichrodassa 1970 ei menestystä tullut, mutta Aviemoressa 1976 Mäkinen pääsi viestikilpailuun kolmannelle osuudelle ja tuloksena oli pronssi. Vuoden 1969 PM-kisoissa Kemiössä ja Paraisilla Mäkinen vei Suomen kolmosjoukkueen suunnistajana Tuomo Peltolan, Markku Salmisen ja Raimo Nissin kanssa voiton.

Suunnistus oli Mäkisen koko lapsuudenperheen harrastus, sillä myös veljet Mikko, Mauri, Markku ja Mauno sekä sisar Maija suunnistivat.

## Saavutukset

* MM-pronssia viestissä 1976
* MM-kisoissa henkilökohtaisella matkalla 33:s 1970 ja 16:s 1976.
* PM-kultaa viestissä 1969
* Jukolan viestin voitto 1973 (Angelniemen Ankkuri)

## Lähteet
* 
### Viitteet
Raimo Hirvonen (painija)

**Raimo Hirvonen** (17. tammikuuta 1950 Helsinki) on suomalainen kreikkalais-roomalaisen tyylin painija.

”Raikka” Hirvonen oli lähellä olympiamitalia Münchenin olympiakisoissa 1972. Hänen oli kuitenkin tyytyminen neljänteen sijaan. MM-kisoissa hän sijoittui viidenneksi Edmontonissa 1970 ja EM-kisoissa neljänneksi Helsingissä 1973. Modenan EM-kisoissa 1969 Hirvonen selätti kolmannessa ottelussaan tanskalaisvastustajansa, mutta tuomarit epäilivät sopupeliä ja diskasivat molemmat.

Suomen mestariksi Viipurin Voimailijoita ja Helsingin Paini-Miehiä edustanut Hirvonen paini viidesti.

## Saavutuksia

* Olympiakisoissa neljäs 1972 (sarja 48 kg)
* MM-kisoissa viides 1970 (sarja 48 kg)
* EM-kisoissa neljäs 1973 ja seitsemäs 1972 (sarja 48 kg)
* SM-kultaa 1970 ja 1972–1975 (sarja 48 kg)

## Lähteet
Jarmo Övermark

**Jarmo Erkki Övermark** (s. 26. toukokuuta 1955 Lappajärvi) on suomalainen painija, joka ylsi 1980-luvulla kahdesti arvokisamitaleille kreikkalais-roomalaisessa painissa.

Lappajärveläisen Övermarkin veljessarjan menestynein painija on Jarmo. Hän oli mukana kolmissa olympiakisoissa ja on Keijo Mannin ohella viimeinen suomalainen painija, joka on edustanut Suomea olympialaisissa sekä kreikkalais-roomalaisessa että vapaapainissa. Övermarkin parhaaksi olympiasaavutukseksi jäi Los Angelesin 1984 kisojen viides sija. MM-pronssia hän sai Kiovassa 1983 ja EM-pronssia Jönköpingissä 1984. Hän on voittanut myös veteraanien maailmanmestaruuden.

Suomen mestaruuden Jarmo Övermark voitti 16 kertaa ja sijoittui toiseksi seitsemän kertaa. Myös hänen veljensä Kari, Hannu ja Matti ovat Suomen mestareita ja heistä kaksoisveli Kari myös olympiaedustaja. Veljekset edustivat Lappajärven Veikkoja.

## Saavutuksia

* Olympiakisoissa kreikkalais-roomalaisessa painissa viides 1984 ja yhdeksäs 1980 (sarja 82 kg)
* Olympiakisoissa vapaapainissa seitsemäs 1976 (sarja 74 kg)
* MM-pronssia kreikkalais-roomalaisessa painissa 1983 (sarja 82 kg)
* EM-pronssia kreikkalais-roomalaisessa painissa 1984 (sarja 82 kg)
* SM-kultaa kreikkalais-roomalaisessa painissa 1977–1978, 1981–1982 ja 1985 (sarja 82 kg) sekä 1986 (sarja 90 kg)
* SM-kultaa vapaapainissa 1977–1978 (sarja 82 kg), 1979–1981, 1983–1985 (sarja 90 kg) sekä 1989–1990 (sarja 100 kg)
* Veteraanien MM-kultaa

## Lähteet

* 
*
Opiate

**Opiate** on yhdysvaltalaisen Tool-yhtyeen ensimmäinen EP, joka julkaistiin 1992.

## Kappaleet
#
#
#
#
#
#

## Kokoonpano
* Maynard James Keenan – laulu
* Adam Jones – kitara
* Paul D'Amour – basso
* Danny Carey – rummut

## Aiheesta muualla
* Opiate discogs.com -sivustolla
Parry O’Brien

**William Patrick ”Parry” O’Brien** (28. tammikuuta 1932 Santa Monica, Kalifornia – 21. huhtikuuta 2007) oli yhdysvaltalainen kuulantyöntäjä ja olympiavoittaja. 

O’Brien osallistui neljästi olympialaisiin. Hän voitti kultaa Helsingissä 1952 tuloksella 17,41 ja Melbournessa 1956. Roomassa 1960 hän sai olympiahopeaa ja Tokiossa 1964 hän sijoittui neljänneksi. Kuulantyöntöura toi hänelle paikan Yhdysvaltain olympiaurheilijoiden Hall of Famessa.

O’Brien tunnetaan myös siitä, että hän kehitti nykyisinkin vielä käytössä olevan pakitustyylin. Uudella tyylillään hän paransi 1950-luvulla maailmanennätystä useita kertoja ja ylitti sekä 18:n että 19 metrin rajan ensimmäisenä kuulantyöntäjänä.

## Lähteet
Nukutusaineallergia

**Nukutusaineallergia** on yliherkkyyttä nukutusaineille. 

Vakavimmillaan nukutusaineallergia voi johtaa rytmihäiriöihin. Sitä kautta potilaan sydän joudutaan pysäyttämään ja käynnistämään uudelleen. Tämä tapahtuu yleensä ihmisille, joilla on ennestään esimerkiksi vaara joutua anafylaktiseen šokkiin. Yleisesti lääkärit pyrkivät nukutusaineallergian todettuaan leikkaamaan potilaan paikallispuudutusta vahvemmassa puudutuksessa, joka idealtaan on kuitenkin sama. Potilas on tällöin hereillä koko ajan ja estetään "kaulurin" avulla näkemästä leikkauskohtaa, jolloin vältetään mahdollinen šokki.

Omana aikakautenaan, oli niin kutsuttu eetterinukutus varsin yleistä Suomessa. Siihen ei vaadittu kovin korkeatasoista osaamista taikka koulutusta. Se oli käytännössä sotilaskenttäkelpoisuuteen soveltuva. Eetterin haittapuolia olivat herkkä syttyvyys eli räjähtämisherkkyys ja potilaan leikkauksen jälkeinen pahoinvointi sekä oksentelu. Siksi leikkaustilojen hyvä sähkömaadoitus oli merkittävällä sijalla.

1970-luvulla Suomessa siirryttiin eetterinukutuksesta paljolti, niin kutsuttuihin yhdistelmänukutuksiin. Niissä nukutusaineet annettiin leikattavalle potilaalle, sekä hengitysteitse että intravenoosisti. Erityisesti barbituraatit saattoivat aiheuttaa nukutuksiin liittyviä komplikaatioita, etenkin jos neula oli lävistänyt laskimosuonen huonosti taikka väärällä tavalla - tai jopa osunut valtimosuoneen laskimon sijasta. Barbituraatit saattoivat aiheuttaa esimerkiksi urtikariaa, taikka hengityselinten spastisuutta. Näihin liittyviä allergiatiloja voitiin hoitaa antihistamiiniaineilla ja lihasrelaksanteilla.

Liian pieni annos anestesialääkettä voi johtaa potilaan hereilläoloon koko leikkauksen ajan, joten potilaan on erityisen tärkeää kertoa esimerkiksi mahdollinen särkylääkkeiden ja huumeiden väärinkäyttö, koska molemmat kasvattavat anestesia- ja särkylääkkeiden sietokykyä.

## Lähteet
*Halldin, Mats: *Nukutus ja puudutus*, SHKS-Wsoy, 1971. (s. 188-190)

### Viitteet